Sal-2030, 32 % tal-enerġija kkunsmata fl-UE ser tiġi minn sorsi rinnovabbli Sal-2030, l-UE ser ikollha ġġib 32 % tal-enerġija tagħha minn sorsi rinnovabbli u tilħaq mira ewlenija għall-effiċjenza fl-użu tal-enerġija ta' 32.5 %. Il-miri l-ġodda huma stabbiliti f'direttiva riveduta dwar l-effiċjenza fl-użu tal-enerġija u direttiva riveduta dwar l-enerġija rinnovabbli li kienu adottati llum mill-Kunsill. Il-Kunsill ikkonkluda wkoll l-hekk imsejjaħ regolament dwar il-governanza, li jistabbilixxi qafas għall-governanza tal-Unjoni tal-Enerġija u l-azzjoni dwar il-klima. Dan temm ukoll l-aħħar stadju tal-proċedura leġislattiva għat-tliet fajls, li huma parti mill- Pakkett dwar l-Enerġija Nadifa Direttiva dwar l-effiċjenza fl-użu tal-enerġija Id-direttiva riveduta dwar l-effiċjenza fl-użu tal-enerġija tistabbilixxi qafas ta' miżuri li għandhom l-għan ewlieni li jiżguraw li jintlaħqu l-miri tal-UE għall-2020 u l-2030. Effiċjenza akbar fl-użu tal-enerġija hija ta' ġid għall-ambjent, tnaqqas l-emissjoni ta' gass b'effett ta' serra, ittejjeb is-sigurtà tal-enerġija, tnaqqas l-ispejjeż tal-enerġija għall-familji u l-kumpaniji, tgħin biex jitnaqqas il-faqar fl-enerġija u tikkontribwixxi għat-tkabbir ekonomiku u l-impjiegi. L-elementi ewlenin tad-direttiva riveduta jinkludu: Miri ewlenin tal-UE dwar l-effiċjenza fl-użu tal-enerġija ta' mill-anqas Obbligu li għal kull sena bejn l-2021 u l-2030 tiġi ffrankata 0.8 % tal-enerġija (0.24 % fil-każ ta' Ċipru u Malta) mill-konsum finali annwali tal-enerġija kif ukoll flessibbiltà għall-Istati Membri dwar kif jissodisfaw dan l-obbligu Dispożizzjonijiet soċjali li jirrikjedu li l-Istati Membri jqisu l-ħtieġa li jonqos il-faqar fl-enerġija meta jfasslu miżuri ta' politika mmirati biex jiffrankaw l-enerġija. Id-direttiva riveduta dwar l-effiċjenza fl-użu tal-enerġija Effiċjenza akbar fl-użu tal-enerġija: niżguraw progress lejn il-kisba tal-għanijiet klimatiċi u enerġetiċi tal-UE (stqarrija għall-istampa, 26/06/2017) Proposta tal-Kummissjoni Direttiva dwar l-enerġija rinnovabbli Ir-reviżjoni tad-direttiva dwar l-enerġija rinnovabbli ser tħaffef it-transizzjoni tal-Ewropa għal enerġija nadifa billi tibni fuq varjetà ta' sorsi rinnovabbli bħar-riħ, ix-xemx, l-idroenerġija, il-marea, il-ġeotermika, il-bijomassa u l-bijokarburanti. Tistabbilixxi mira ewlenija ta' 32 % tal-enerġija minn sorsi rinnovabbli fil-livell tal-UE għall-2030. Elementi ewlenin oħra tad-direttiva riveduta dwar l-enerġija rinnovabbli jinkludu: L-introduzzjoni tal-produzzjoni tal-elettriku rinnovabbli ser tiżdied permezz ta' skemi ta' sostenn orjentati lejn is-suq, proċeduri iqsar biex jingħataw għotjiet u metodi ta' punt uniku ta' servizz Ir-rata tal-użu tal-enerġija rinnovabbli fit-trasport ser tiżdied permezz ta' aktar obbligi fuq il-fornituri tal-karburanti biex jilħqu livell ta' mill-anqas 14 % tal-enerġija minn sorsi rinnovabbli fit-trasport, waqt li bijokarburanti konvenzjonali b'riskju għoli ta' bidla fl-użu tal-art b'mod indirett ser jispiċċaw gradwalment sal-2030 L-unitajiet domestiċi li jixtiequ jipproduċu l-enerġija rinnovabbli tagħhom, pereżempju permezz ta' pannelli solari fuq il-bejt, ser ikunu megħjuna b'eżenzjoni fuq parti kbira mill-ispejjeż u l-miżati tal-konsum tal-enerġija li jipproduċu huma stess Direttiva riveduta dwar l-enerġija rinnovabbli Enerġija rinnovabbli: il-Kunsill jikkonferma ftehim li ntlaħaq mal-Parlament Ewropew Proposta tal-Kummissjoni Regolament dwar il-governanza Ir-regolament dwar il-governanza jiddefinixxi kif l-istati membri jikkooperaw kemm bejniethom kif ukoll mal-Kummissjoni Ewropea biex jilħqu l-objettivi ambizzjużi tal-Unjoni tal-Enerġija, speċjalment fosthom il-miri għall-enerġija rinnovabbli u dawk għall-effiċjenza fl-użu tal-enerġija, kif ukoll l-għanijiet fit-tul tal-UE dwar l-emissjonijiet ta' gassijiet serra. Jistabbilixxi wkoll mekkaniżmi ta' kontroll li ser jgħinu jiżguraw li jintlaħqu l-miri, u li l-firxa tal-azzjonijiet proposti jikkostitwixxu approċċ koerenti u koordinat. Regolament dwar il-governanza Governanza tal-Unjoni tal-Enerġija: Il-Kunsill jikkonferma ftehim li ntlaħaq mal-Parlament Ewropew (Stqarrija għall-istampa 29/06/2018) Proposta tal-Kummissjoni Kuntest It-tliet fajls leġislattivi huma parti mill-pakkett dwar l-enerġija nadifa, li kien ippreżentat lill-Kummissjoni f'Novembru 2016. Il-Kunsill adotta l-pożizzjoni tiegħu (Approċċ Ġenerali) f'Ġunju 2017 għad-direttiva dwar l-effiċjenza fl-użu tal-enerġija u f'Diċembru 2017 għar-regolament dwar il-governanza u għad-direttiva dwar l-enerġija rinnovabbli. Wara negozjati intensi waqt il-presidenza Bulgara, f'Ġunju 2018 intlaħaq qbil mal-Parlament Ewropew dwar it-tliet fajls. Il-ftehimiet kienu approvati mill-Parlament Ewropew f'seduta plenarja fit-13 ta' Novembru. L-adozzjoni tal-lum mill-Kunsill kienet l-aħħar pass. It-tliet testi leġislattivi huma skedati li jkunu ppubblikati fil-Ġurnal Uffiċjali tal-UE fil-21 ta' Diċembru. It-tliet fajls ser jidħlu fis-seħħ fit-tielet jum wara l-pubblikazzjoni tagħhom. Paġna dwar il-politika tal-Unjoni tal-Enerġija Ara l-paġna tal-laqgħa